Na podlagi Pravilnika o postopkih za izvrševanje proračuna Republike Slovenije (Uradni list RS, št. 50/07, 114/07 - ZIPRS0809, 61/08, 99/09 - ZIPRS1011, 3/13, 81/16, 164/20, 11/22) in Odloka o proračunu Občine Brežice za leto 2022 (Uradni list RS, št. 17/22) objavlja Občina Brežice, CPB 18, 8250 Brežice

**Javni razpis**

**za sofinanciranje vzdrževanja objektov namenjenih za opravljanje javne gasilske službe v letu 2022**

**I. Neposredni proračunski uporabnik:** Občina Brežice, CPB 18, 8250 Brežice

**II. Predmet javnega razpisa:**

Predmet javnega razpisa je sofinanciranje vzdrževanja objektov, namenjenih za opravljanje javne gasilske službe v letu 2022, katerih cilj je vzdrževanje investicijske ter uporabne vrednosti objektov namenjenih za opravljanje javne gasilske službe ter investicijske ureditve pripadajočega funkcionalnega zemljišča (v nadaljnjem besedilu: investicija).

**III. Pogoji in merila za dodeljevanje denarnih sredstev:**

1. Upravičenci do denarnih sredstev iz tega razpisa so prostovoljna gasilska društva, ki delujejo v okviru Gasilske zveze Brežice in imajo z Občino Brežice sklenjeno pogodbo o opravljanju javne gasilske službe v občini Brežice (v nadaljnjem besedilu: društvo) ter izpolnjujejo naslednje pogoje:
* imajo sedež v občini Brežice,
* delujejo najmanj 1 leto,
* imajo v uporabi objekte, namenjene za opravljanje javne gasilske službe,
* imajo urejeno evidenco o članstvu, plačani članarini in ostalo dokumentacijo, kot jo določa zakonodaja,
* izvajajo javno gasilsko službo v skladu z veljavnimi predpisi ter Pogodbo o opravljanju javne gasilske službe v občini Brežice št. P-0052-2019.
1. Do denarnih sredstev iz tega razpisa niso upravičena društva, ki prijavljajo investicije, ki so že sofinancirane iz drugih virov občinskega proračuna Občine Brežice.
2. Na tem javnem razpisu bodo upoštevane investicije, ki so povezane z obnovo objektov, namenjenih za opravljanje javne gasilske službe ter investicijske ureditve pripadajočega funkcionalnega zemljišča.
3. Upravičeni stroški so: stroški investicij ter investicijskih vzdrževanj na objektih, namenjenih za opravljanje javne gasilske službe in stroški investicijske ureditve pripadajočega funkcionalnega zemljišča.
4. Neupravičeni stroški so: neinvesticijski stroški, ki ne ohranjajo ali ne povečujejo vrednosti objektov za opravljanje javne gasilske službe in stroški, ki ne izvirajo iz investicijske ureditve pripadajočega funkcionalnega zemljišča.
5. Občina Brežice bo sofinancirala posamezno investicijo v višini 1.000,00 EUR. Prijavitelj bo moral izkazovati račune v višini najmanj 2.000,00 EUR. Investicije, nižje vrednosti od 2.000,00 EUR niso opravičene do sofinanciranja.
6. V primeru, da je prijavljenih več kot 15 investicij, se denarna sredstva dodelijo prvim petnajstim prijaviteljem, najvišjim po vrednosti investicije, ki so izpolnili pogoje iz tega razpisa.
7. Če po dodelitvi denarnih sredstev ostanejo prosta razpisana denarna sredstva, se ta razdelijo sorazmerno vsem prijaviteljem, ki so izpolnili pogoje iz tega razpisa, vendar največ do višine 50% vrednosti celotne investicije oziroma 1.500,00 EUR, če je vrednost investicije višja od 3.000,00 EUR. V tem primeru mora prijavitelj izkazovati račune v višini najmanj 3.000,00 EUR.
8. Posamezno društvo lahko na podlagi tega javnega razpisa prijavi samo eno investicijo.
9. Pri predvidenem enakem razpisu v prihodnjem proračunskem letu bodo prednostno obravnavana društva, ki letos ne bodo podala vlog ali ne bodo prejela denarnih sredstev zaradi omejenih razpoložljivih proračunskih denarnih sredstev.

**IV. Višina razpoložljivih denarnih sredstev:**

Višina denarnih sredstev, namenjenih za investicije po tem razpisu je 15.000,00 EUR.

Denarna sredstva so zagotovljena z Odlokom o proračunu Občine Brežice za leto 2022 (Uradni list RS, št. 17/22), na proračunski postavki 00456 »Vzdrževanje objektov namenjenih za opravljanje gasilske službe«.

**V. Vsebina vloge:**

Vloga, ki jo odda posamezno društvo na ta javni razpis mora vsebovati:

1. Prijavni obrazec.
2. Kopija odločbe o vpisu društva v register društev.
3. Kopija temeljnega akta društva, iz katerega je razvidna dejavnost društva na področju javne gasilske službe (statut).
4. Vsebinska in finančna predstavitev za prijavljeno investicijo:
* finančna vrednost investicije s podrobno stroškovno razdelano konstrukcijo posameznih odhodkov in način zagotovitve pokrivanja stroškov investicije (prihodki).
1. Finančna dokazila o izvedenih delih so kopije računov, ter poročilo o investiciji z dokazili o plačanih računih, ki so z e-zahtevkom za izplačilo denarnih sredstev podlaga za izplačilo priznanih denarnih sredstev. Dokazila pod to točko se dostavijo za investicije, ki so že bile izvedene do razpisa. V primeru, da investicija še ni bila izvedena, se dokumentacija pod to točko dostavi po zaključku investicije in sicer **najkasneje do 25.11.2022.**
2. Izjava prijavitelja o izpolnjevanju in sprejemanju pogojev tega javnega razpisa.
3. Parafiran vzorec pogodbe s strani prijavitelja.

Vloga je popolna, če prijavitelj do predpisanega roka za oddajo vlog v tem javnem razpisu, predloži pravilno izpolnjeno zahtevano dokumentacijo. Vsebina vloge mora biti urejena po zaporedju, ki je določena pri zahtevani dokumentaciji.

**VI. Rok za prijavo in način prijave:**

Vloge s priloženo zahtevano dokumentacijo po tem razpisu morajo prispeti najkasneje do vključno **ponedeljka, 06.06.2022,** na naslov: Občina Brežice, Cesta prvih borcev 18, 8250 Brežice. Šteje se, da je vloga prispela pravočasno, če je bila zadnji dan roka za oddajo vlog oddana na pošti s priporočeno pošiljko (velja datum poštnega žiga) ali v času uradnih ur oddana v sprejemni pisarni Občine Brežice.

Pisne vloge morajo biti poslane v zaprtih ovojnicah, opremljene z naslovom pošiljatelja in označene z oznako: "*Ne odpiraj – vloga na javni razpis Sofinanciranje vzdrževanja objektov namenjenih za opravljanje javne gasilske službe.«*

Nepravočasne vloge in nepravilno opremljene vloge bodo zavržene.

**VII. Odpiranje in obravnava vlog:**

1. Vloge bo odpirala in ocenjevala ter pripravila predlog prejemnikov denarnih sredstev strokovna komisija (v nadaljnjem besedilu: komisija), ki jo z odločbo imenuje župan.
2. Odpiranje prejetih vlog bo opravila komisija v roku 8 delovnih dni po razpisnem roku na Občini Brežice. Odpiranje vlog ne bo javno.
3. Prijavitelje nepopolnih vlog bo komisija v roku 8 dni od odpiranja vlog pozvala k dopolnitvi po elektronski pošti. Rok za dopolnitev je 5 dni od poziva. Nepopolne vloge, ki jih prijavitelji v navedenem roku ne bodo dopolnili, se zavržejo. Vloge, ki bodo pravočasno dopolnjene, vendar neustrezno, bodo zavrnjene.
4. Prepozno prejete in nepravilno opremljene vloge se zavržejo. Vloge, ki ne ustrezajo in ne izpolnjujejo razpisnih pogojev in meril pa se zavrnejo.
5. Vse pravočasno prispele, pravilno opremljene in popolne vloge bo komisija ocenjevala na podlagi pogojev in meril, ki so sestavni del tega javnega razpisa.
6. Na podlagi predloga prejemnikov denarnih sredstev, ki ga pripravi komisija, predstojnik s sklepom sprejme odločitev o izboru prejemnikov denarnih sredstev in višini dodeljenih denarnih sredstev.
7. Občina bo s prejemniki denarnih sredstev sklenila pogodbo, v kateri se opredelijo medsebojne obveznosti. Prejemnikom bodo denarna sredstva za izvedene investicije v letu 2022 nakazana istega leta. Prejemniki denarnih sredstev morajo dostaviti Občini Brežice **najkasneje do 25.11.2022** e-zahtevek za izplačilo denarnih sredstev ter kopije vseh računov s poročilom o investiciji z dokazili o plačanih računih, v kolikor le ti niso dostavljeni že v sami vlogi, če se je investicija dogajala v letu 2022 pred končnim rokom za oddajo vloge na ta razpis.

**VIII. Rok v katerem bodo potencialni prejemniki denarnih sredstev obveščeni o izidu tega razpisa:**

Na podlagi predloga komisije odloča o dodelitvi oziroma ne dodelitvi denarnih sredstev predstojnik Občine Brežice s sklepom v roku 15 dni po izteku razpisnega roka. Istočasno bodo prejemniki denarnih sredstev poklicani tudi k podpisu pogodb. Če prejemnik v roku osmih dni od prejema sklepa ne vrne podpisane pogodbe se šteje, da je umaknil vlogo za pridobitev denarnih sredstev.

Prijavitelj lahko vloži pritožbo v roku 8 dni od prejema sklepa. Pritožnik mora natančno opredeliti razloge zaradi katerih je pritožba vložena. Predmet pritožbe ne morejo biti postavljena merila za ocenjevanje vlog. Prepozno vložene pritožbe se zavržejo. Pritožba se pošlje priporočeno po pošti na Občino Brežice. Vložena pritožba ne zadrži podpisa pogodb z ostalimi izbranimi predlagatelji vlog. O pritožbi odloči župan, njegova odločitev je dokončna.

**IX. Informacije:**

Razpisna dokumentacija je od dneva objave razpisa dosegljiva na spletni strani Občine Brežice ([www.brezice.si](http://www.brezice.si)) ali pa jo lahko zainteresirani dvignejo v času uradnih ur v Kabinetu župana Občine Brežice. Dodatne informacije v zvezi z javnim razpisom posreduje Roman Zakšek, tel. 07/620-55-06, e-mail:roman.zaksek@brezice.si, v času uradnih ur.

Številka: 410-0166/2022

Datum: 26.04.2022 Ivan Molan,

 župan